07/03/2011 | Administración LocalMunicipal
As Pontes de García Rodríguez
Secretaría
Delegación especial conferida a prol da concelleira e primeira tenente de alcalde, María Montserrat García Chavarría

Expediente n.º 69/2011-2.05 Asunto: creación da Mesa Local de Comercio Delegación especial conferida a prol da concelleira e primeira tenente de alcalde, María Montserrat García Chavarría. No expediente de referencia o alcalde ditou o Decreto n.º 340/2011, do 25 de febreiro, que é do teor literal seguinte: “DECRETO Antecedentes 1. A Lei 13/2010, do 17 de decembro, do comercio interior de Galicia (LCIG) foi publicada no Diario Oficial de Galicia (DOG) n.º 249, do 29/12/2010, e entrou en vigor o 18/01/2011. O seu artigo 21.º, establece que: “1. En cada concello existirá unha Mesa Local do Comercio que actuará como órgano colexiado de participación, coordinación, cooperación e colaboración entre a Administración local e os axentes representativos do sector comercial. A correspondente Deputación Provincial asumirá as funcións da Administración local na Mesa Local do Comercio naqueles concellos que non conten cun número mínimo de 20 comercios retallistas ou cando non existan asociacións de comerciantes.2. Formarán parte da Mesa Local do Comercio unha persoa representante de cada unha das asociacións locais de persoas comerciantes e de persoas consumidoras existentes no respectivo concello e igual número de representantes da Administración local, así como unha persoa representante da Administrción autonómica, esta última con carácter voluntario. Exercerá a secretaría a persoa designada para o efecto pola Administración local, que asistirá a Mesa Local do Comercio con voz pero sen voto. Poderán formar das mesmas locais das grandes cidades de Galicia, ademais das persoas anteriores, unha persoa representante das federacións de asociacións de comerciantes máis representativas da correspondente provincia e unha persoa representante da cámara oficial de comercio da correspondente demarcación. Neste suposto, incrementarase o número de representantes da Administración local ata igualar o número de representantes do sector comercial presentes na correspondente Mesa Local.3. A Mesa Local de Comercio reunirase como mínimo unha vez ao ano, correspondendo a súa convocatoria ao respectivo Concello. Transcorrido un ano sen ter sido convocada a Mesa Local do Comercio, ésta poderá ser convocada pola Administración autonómica.” 2. A través de oficio de data 02/02/2011 -que tivo entrada nesta entidade local o 07/02/2011, e foi rexistrado co n.º 958- o conselleiro de Economía e Industria require ao concello para que no prazo máximo de vinte días hábiles, contados dende o día seguinte ao da recepción do citado escrito, constitúa a Mesa Local de Comercio e, en idéntico prazo, remita á Dirección Xeral de Comercio copia da correspondente acta de constitución. Fundamentos xurídicos Visto o informe emitido en data 09/02/2011 polo funcionario municipal –técnico de Administración xeral– encargado do procedemento, Visto o establecido nos artigos 21 e 23.4 da Lei 7/1985, do 2 de abril, reguladora das bases do réxime local (LRBRL), no artigo 61.3 (última alínea) da Lei 5/1997, do 22 de xullo, de Administración Local de Galicia (LALG), no artigo 14 do Regulamento orgánico municipal (ROM), publicado no Boletín Oficial da Provincia (BOP) n.º 179, do 6 de agosto de 2001, e mais nos artigos 43 (apartados 4 e 5) e 44 do Regulamento de organización, funcionamento e réxime xurídico das entidades locais (ROF), aprobado por Real decreto 2568/1986, do 28 de novembro. Considerando as facultades conferidas pola Lei 7/1985, do 2 de abril, reguladora das bases do réxime local, o RDL 781/86, do 18 de abril, polo que se aproba o texto refundido das disposicións legais vixentes en materia de réxime lcoal, a Lei 5/1997, do 22 de xullo, de Administración local de Galicia, o Regulamento de organización, funcionamento e réxime xurídico das Entidades locais, aprobado por Real decreto 2568/1986, do 28 de novembro, e demais disposicións legais aplicables, Polo presente decreto, RESOLVO: 1. Conferir delegación especial a prol da concelleira da Corporación municipal e primeira tenente de alcalde, dona María Montserrat García Chavarría, delegándolle a presidencia da Mesa Local de Comercio (MLC). 2. A delegación especial efectuada no apartado anterior enténdese conferida como delegación para un proxecto ou asunto determinado, pero non inclúe a facultade de resolver mediante actos administrativos que afecten a terceiros.3. Esta resolución, que será efectiva dende o día seguinte á data do presente Decreto, seralle notificada á interesada, á que se lle fai saber que, de acordo co disposto no artigo 114.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), a delegación entenderase aceptada tacitamente se no prazo de tres días hábiles, contados dende a notificación, non efectúa ningunha manifestación expresa ante o órgano delegante de que non acepta a delegación.4. Publíquese no Boletín Oficial da Provincia (BOP) un anuncio dando conta desta resolución.5. Déase conta do presente Decreto ao Pleno da Corporación Municipal na primeira sesión que teña lugar. Dispúxoo e asínao o alcalde, Valentín González Formoso, nas Pontes de García Rodríguez, o vinte e cinco de febreiro de dous mil once.–O alcalde.- Asdo.: Valentín González Formoso.–Perante min, o oficial maior.–Asdo.: Felipe Vázquez García.” As Pontes de García Rodríguez, 25 de febreiro de 2011. O alcalde Valentín González Formoso